**Družbene norme**

*(kar določa, kakšno sme, mora biti kako ravnanje, vedenje, mišljenje)*

Vrednote so splošne smernice ravnanja. So smernice normam in napotek ravnanja in obnašanja v družbi.

Norme so zelo pomemben dejavnik socializacije, saj izhajajo iz vrednot in predstavljajo bolj splošna pravila vedenja oziroma usmerjajo naše življenje v isti obliki kot je življenje družbe, kateri pripadamo.

Družba s pomočjo norm ureja vsakdanje življenje brez uporabe prisile.

Brez norm bi nastal kaos in življenje bi postalo ogroženo. Z normami nas družba usmerja v to kar moramo počet, in kaj nam je prepovedano.

Manj pomembne norme so vezane na navade, kot so pozdravljanje, vedenje med obroki,… odločajo kaj se spodobi in kaj ne, zato tudi ni hujših ukrepov zaradi kršitev. Te norme najhitreje sprejmemo, saj jih pridobimo v otroštvu oziroma v obdobju primarne socializacije, pridobivamo jih pa tudi kasneje.

Pomembnejše norme so tiste, ki zadevajo moralo. Na kršitve teh norm se ljudje odzovejo zelo burno, z zgražanjem in tudi obsojanjem. Primer tega so npr. pedofilija, umor, samomor,…

Norme ki nastanejo spontano v življenju družbe imenujemo neformalne norme, norme ki pa jih postavi neka prava institucija pa imenujemo formalne norme, te lahko izhajajo tudi iz neformalnih norem.

Neupoštevanje in upoštevanje norem družba sankcionira.

Lahko je **pozitivna sankcija** (pohvala, izražanje spoštovanja, dobra ocena…), lahko pa je tudi **negativna sankcija** (grajanje, denarna kazen, zaporna kazen, redko tudi smrtna kazen…).